Source: https://www.najpravo.sk/literatura/knihy/trestne-ciny-poskodzujuce-veritelov.html
Timestamp: 2020-01-26 15:33:07+00:00

Document:
Trestné činy poškodzujúce veriteľov | Knihy | Najprávo.sk - najlepší právny poradca
4.1. 2020, 11:07 | najpravo.sk
ŠAMKO, P. Trestné činy poškodzujúce veriteľov. Bratislava : Wolters Kluwer SR, s.r.o., 2019. 380 s. ISBN: 978-80-571-0113-0. tvrdá väzba
Trestné činy poškodzujúce veriteľov sú najmä také trestné činy, ktorých skutkové podstaty súvisia s právnymi vzťahmi medzi veriteľmi a dlžníkmi, a spravidla sa týkajú podnikateľského prostredia. Spoločným znakom týchto trestných činov, ktoré sa niekedy označujú aj ako tzv. úpadkové trestné činy, je ochrana majetkových práv veriteľov a v určitom rozsahu sa tu chráni aj záujem na zodpovedajúcom riešení prípadného úpadkového stavu dlžníka a na riadnom priebehu konkurzného konania.
Predmetom záujmu tejto publikácie sú hlavne tie trestné činy poškodzujúce veriteľov, ktoré sa v aplikačnej praxi vyskytujú najčastejšie, a to trestný čin poškodzovania veriteľa podľa § 239 TZ a trestný čin zvýhodňovania veriteľa podľa § 240 TZ. Pre tieto dva trestné činy je charakteristické to, že majú najširšie praktické využitie a možno prostredníctvom nich trestnoprávne sankcionovať pomerne široké spektrum úmyselných konaní, ktorých cieľom je škoda na majetku veriteľov.
Pozornosť je venovaná aj trestnému činu marenia exekučného konania podľa § 243a TZ či vybraným aspektom trestnej činnosti, ktorá súvisí s konkurzným konaním a je postihovaná napríklad prostredníctvom trestného činu marenia konkurzného konania podľa § 242 TZ. Publikácia poskytuje aj základný výklad znakov skutkovej podstaty trestného činu nekalej likvidácie podľa § 251b TZ či trestných činov podvodného úpadku podľa § 227 TZ a zavineného úpadku podľa § 228 TZ.
Obsahovým cieľom publikácie je poskytnúť aj výklad otázok, ktoré sa dotýkajú trestných činov poškodzujúcich veriteľov a súvisia s nimi a ktoré sa týkajú napríklad posudzovania rizika v podnikateľskom prostredí, spoliehania sa na pomoc odborníka pri realizácii podnikateľského rozhodnutia či princípu ultima ratio v trestnom práve.
Publikácia môže byť nápomocná orgánom aplikácie práva (sudcom, vyšším súdnym úradníkom, orgánom činným v trestnom konaní, prokurátorom, advokátom), pričom môže slúžiť všetkým ostatným záujemcom o problematiku trestného práva a v neposlednom rade podnikateľským subjektom.
Publikáciu Trestné činy poškodzujúce veriteľov si môžete zakúpiť TU (VSTUP DO OBCHODU)
Justičná revue 8-9/2012
Peter Šamko: Kontradiktórnosť hlavného pojednávania (niektoré teoretické a praktické problémy)
Sudca: Pomohlo by zhabanie auta a zákaz šoférovať
Zo súdnej praxe 4/2015
Z posledného zasadnutia Súdnej rady
Sudca Šamko neporušil zásady sudcovskej etiky
bezpodielové spoluvlastníctvo manželov náhrada trov konania dokazovanie dedenie exekúcia ochrana osobnosti spotrebiteľ oslobodenie od súdnych poplatkov trovy konania mediácia súdne poplatky úroky z omeškania judikatúra spotrebiteľská zmluva premlčanie náhrada škody podielové spoluvlastníctvo rekodifikácia odvolanie dovolanie

References: § 239
 § 240
 § 243
 § 242
 § 251
 § 227
 § 228